Á kə̄ kwī, ńdɔ̄ ndá Īsraɛ̂l é ngángan á ńkōd ńnam, bə́ təge wulu á zēn məmvéndé máma, bə́ wōá mətum mámā á fyɛ́, émá mod a bələ́ nâ a nyiege ású yə̄ nâ á nyiŋ ai mɔ́; bə́ ngándáman bəsábad báma hə ndáman. Ńdɔ ǹtsogán ó ngásɔ́ mā nâ mə́ tam bɔ́ kūb ólūn wámā á nyɔ́l á ńkōd ńnam, nə́ mə́ man bɔ́ wē. 14Hədá, ńdɔ mə ngákám dzwé dáma, mə bɔ̌ naa lə́ bɔ təge sámā á zāŋ məyɔ̌ŋ yā mə̄ ngákúlī bɔ́ á mís mábán étē. 15Ńdɔ mə ngádúgan sám wɔ́ wáma eyɔŋ efə́ ábə̄ bɔ́, á ńkōd ńnam, nə́ mə́ kāni sɔŋ nə́ mǎngākə̄ kīg fə ai bɔ́ á ńnǎm yā mə̄ ngávə́ bɔ̄, ńnǎm yā wáfúguzu ai mənyáŋ ai wé: ńnǎm yā wá nyəb a lodo miǹnam mísə. 16Amú bə́ ngáwoa mətum mámā á fyɛ́, təge wulu á zēn məmvéndé máma, bə́ managa ndámǎn bə̄sábad báma, amú ńnə̄m wábán ó toŋo hə bəzəzə̌ bəzambá. 17Hədá ńdɔ mə ngábəbə bɔ́ mís mə́ ngɔ́l, nə́ mə zǎ mān bɔ wé, ńdɔ ma ndzí kig bɔ́ wē.